Up-74/99
Natisni
Opravilna št.:
Up-74/99
Datum odločitve:
5. 7. 2000
ECLI:
ECLI:SI:USRS:2000:Up.74.99
Akt:
Ustavna pritožba A. A. zoper sodbo Vrhovnega sodišča št. VIII Ips 196/97 z dne 10. 3. 1998
Izrek:
Ustavna pritožba A. A. zoper sodbo Vrhovnega sodišča št. VIII Ips 196/97 z dne 10. 3. 1998 se zavrže.
Evidenčni stavek:
Ker je ustavna pritožba prepozna, niso pa izkazani pogoji za izjemno odločanje, jo je Ustavno sodišče zavrglo.
Geslo:
Prepozna ustavna pritožba, rok za vložitev.
Pravna podlaga:
Zakon o Ustavnem sodišču (ZUstS), 1. odst. 52., 1. al. 1. odst.

55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
6. 3. 1999
Vrsta odločitve:
sklep
Vrsta rešitve:
zavrženje
Dokument:
US20279
Up-74/99
5. 7. 2000
S K L E P
Ustavno sodišče je v postopku za preizkus ustavne pritožbe A. A. iz Ž., Z. V. U., na seji senata dne 5. julija 2000 s k l e n i l o:
Ustavna pritožba A. A. zoper sodbo Vrhovnega sodišča št. VIII Ips 196/97 z dne 10. 3. 1998 se zavrže.
O b r a z l o ž i t e v
1. Pritožnica vlaga ustavno pritožbo zoper odločitve o zavrnitvi zahtevka za priznanje pravice do starostne pokojnine pri Zavodu za pokojninsko in invalidsko zavarovanje Slovenije. Iz predloženih posamičnih odločb je razvidno, da je dosegla pretežni del pokojninske dobe na območju Slovenije, le manjši del pa na območju Republike Srbije. Vendar je bila tam nazadnje zavarovana, tam tudi upokojena in od pristojnega pokojninskega zavoda v Srbiji tudi prejema pokojnino. Pritožnica ni Slovenska državljanka in v Sloveniji nima več stalnega prebivališča.
2. Po prvem odstavku 52. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) je ustavno pritožbo potrebno vložiti v roku 60 dni od vročitve posamičnega akta, zoper katerega je mogoča. To je v obravnavani zadevi pomenilo v 60 dneh od vročitve revizijske sodbe. Pritožnica ne izkaže, kdaj je prejela revizijsko sodbo, nedvomno pa tudi sama prizna, da je ustavna pritožba, vložena 6. 3. 1999, prepozna. To opravičuje s tem, da kot neuka stranka ni bila seznanjena z možnostjo vlaganja ustavne pritožbe. Obrnila pa se je na Varuha človekovih pravic, ki je bil z njenim primerom tako seznanjen, vendar on ustavne pritožbe po drugem odstavku 52. člena ZUstS ni vložil. Zato predlaga odločanje o ustavni pritožbi na podlagi tretjega odstavka 52. člena ZUstS.
3. Pogoj, določen v tretjem odstavku 52. člena ZUstS, da gre za posebno utemeljen primer, se nanaša na utemeljenost ustavne pritožbe po vsebini. Nepoznavanje prava in sklicevanje na možnost, da bi ustavno pritožbo lahko vložil Varuh človekovih pravic, ne pomeni posebno utemeljenega primera iz navedene določbe Zakona. Drugih okoliščin pa pritožnica ne navaja.
4. Ker je ustavna pritožba prepozna, niso pa izkazani pogoji za izjemno odločanje, jo je Ustavno sodišče zavrglo.
5. Pobudo za oceno ustavnosti 254. člena Zakona o pokojninskem in invalidskem zavarovanju (Uradni list RS, št. 12/92 in nasl. - ZPIZ-92) je senat izločil iz ustavne pritožbe in se bo obravnavala ločeno kot samostojna zadeva.
6. Senat Ustavnega sodišča je sprejel ta sklep na podlagi prve alinee prvega odstavka 55. člena ZUstS v sestavi: predsednica Milojka Modrijan ter člana dr. Janez Čebulj in Lojze Janko.
Predsednica senata:
Milojka Modrijan